rejauldu/bengali-wikipedia huggingface dataset:
থিলো কেরা (জন্ম: ২১ সেপ্টেম্বর ১৯৯৬) হলেন একজন জার্মান ফুটবলার, যিনি পারি সাঁ-জেরমাঁ এবং জার্মানি ফুটবল দলের হয়ে একজন রক্ষণভাগের খেলোয়াড় হিসেবে খেলেন।  ক্লাব ক্যারিয়ার কেরা ফুটবল ক্লাব শালকে ০৪-এর হয়ে খেলার মাধ্যমে তার প্রতিভা প্রকাশের সুযোগ পান। তিনি ২০১৫ সালের ৬ই ফেব্রুয়ারি তারিখে, ভিএফএল উলফসবুর্গের বিরুদ্ধে বুন্দেসলিগায় অভিষেক করেন; উক্ত ম্যাচে তার দল ৩–০ গোলে নিজস্ব মাঠে জয়লাভ করে। ২০১৭ সালের ১লা এপ্রিল তারিখে, বরুসিয়া ডর্টমুন্ডের বিরুদ্ধে রেভিয়েরডার্বিতে কেরা তার প্রথম গোল পান; উক্ত ম্যাচটি ১–১ গোলে ড্র হয়।  ২০১৮ সালের ৫ই মে তারিখে, তিনি শালকের হয়ে দুটি গোল করেন যার মাধ্যমে তার দল ২০১৭–১৮ মৌসুমে দ্বিতীয় অর্জন করতে সক্ষম হয় এবং ২০১৮–১৯ উয়েফা চ্যাম্পিয়নস লিগ নিশ্চিত করে।  ২০১৮ সালের ১৬ই আগস্ট তারিখে, তিনি ৩৭ মিলিয়ন ইউরোর বিনিময়ে পারি সাঁ-জেরমাঁয় যোগদান করেছেন।  সম্মাননা জার্মানি উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০১৭  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:ফুটবল ক্লাব শালকে ০৪ ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:১৯৯৬-এ জন্ম বিষয়শ্রেণী:বাডেন-ভুর্টেমবের্গের ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:জার্মান প্রবাসী পুরুষ ফুটবলার
অশ্বয়ুজাউ, হিন্দু ধর্মে, সৌভাগ্য, আনন্দ এবং সুখের দেবী।   যে কোনও পরাশক্তিতে বিশ্বাস করে সে এই ধারণাতেও বিশ্বাস করে যে, মানব বুদ্ধির বাইরেও শক্তি রয়েছে, এমন একজন ইশ্বর আছেন যিনি একজন মানুষের উপর মঙ্গল বা মন্দ ভাগ্য আনার ক্ষমতা রাখেন, তিনি অবশ্যই দেবী অশ্বয়ুজাউয়ের শক্তি বুঝতে পারবেন এবং বিশ্বাস রাখবেন। একজন ব্যক্তি যিনি দেবী অশ্বয়ুজাউর কাছ থেকে কৃপা পেয়েছেন, তিনি জীবনে সমৃদ্ধ হতে বাধ্য। তিনিই সেই ব্যক্তি যিনি একজনের ভাগ্য এবং জীবনের নিয়ন্ত্রণ করতে সক্ষম।  দেবী অশ্বয়ুজাউয়ের কোনও উত্সর্গীকৃত মন্দির নেই। তবে, তাঁকে শ্রদ্ধা জানানোর রীতিটি যাজকের সাহায্যে করা যেতে পারে যিনি যজ্ঞ বা বলিদানের সময় রিগ্বেদের উদ্ধৃতি দিতে পারেন। নিষ্ঠার সাথে এবং সম্পূর্ণ বিশ্বাসের সাথে করা এই পূজা অবশ্যই ভক্তের জন্য স্বাস্থ্য, ধন এবং সুখ নিয়ে আসবে।    তথ্যসূত্র   বিষয়শ্রেণী:হিন্দু দেবী
টুয়েলভার শিয়া ইসলামে, বিশ্বাসের শাখাগুলো (   ফুরু'আদ-দীন) এমন একটি প্রথা যা শিয়া মুসলমানদের পালন করতে হয়॥   টুয়েলভার মতবাদ অনুসারে,  ইসলামে যেগুলোকে স্তম্ভ বলা হয়, সেগুলোকেই শিয়া ইসলামে আমল বা গৌণ নীতি বা আবশ্যিক কর্ম হিসেবে উল্লেখ করা হয়।[ উদ্ধৃতি প্রয়োজন ] ইসলামের স্তম্ভগুলোর পরে, বিশ্বাসের শাখাগুলোর মধ্যে রয়েছে: জিহাদ, সৎ কাজের আদেশ () অসৎ কাজের নিষেধ (),Momen (1987), p.180Momem (1987), p.178 খুমস, যা শিয়া মুসলমানদের অর্জিত মুনাফার উপর বার্ষিক ২০ শতাংশ কর; তাওয়ালা, আল্লাহ এবং অন্যান্য ভালো মুসলমানদের প্রতি ভালোবাসা প্রদর্শন; তাবাররা, আল্লাহর শত্রুদের থেকে সম্পর্ক ছিন্ন করা।    তথ্যসূত্র
এডুকেয়ার আইডিয়াল স্কুল এন্ড কলেজ কুষ্টিয়া শহরে অবস্থিত একটি বেসরকারি শিক্ষাপ্রতিষ্ঠান। এটি খুলনা বিভাগের একটি ডিজিটালাইজড শিক্ষাপ্রতিষ্ঠান। প্রতিষ্ঠানটি ২০০৮ সালে যাত্রা শুরু করে।   ইতিহাস  প্রতিষ্ঠানটি ২০০৮ সালে প্রতিষ্ঠিত হয় এবং ঐ বছরেই কুষ্টিয়া পৌরসভা কর্তৃক অনুমোদন পায়। ২০০৯ সালে প্রাক-প্রাথমিক এবং প্রাথমিক শিক্ষার অনুমোদন পায়।‌ ২০১১ সালে ইআইআইএন এর সরকারি অনুমোদন পায়। ২০১৩ সালে যশোর মাধ্যমিক ও উচ্চ মাধ্যমিক শিক্ষা বোর্ড থেকে অনুমোদন পায়। শিক্ষা মন্ত্রণালয় থেকে ২০১২ সালে নিম্ন মাধ্যমিক স্কুল সার্টিফিকেট, ২০১৮ সালে মাধ্যমিক স্কুল সার্টিফিকেট এবং ২০২৩ সালে উচ্চ মাধ্যমিক স্কুল সার্টিফিকেটের অনুমোদন পায়।   শিক্ষা কার্যক্রম  প্রতিষ্ঠানটিতে বাংলা মিডিয়াম ও ইংলিশ মিডিয়ামে পাঠদান হয়ে থাকে।   শিক্ষা সুবিধা  ছাত্রদের জন্য ২টি ছাত্রাবাস এবং ছাত্রীদের জন্য ১টি ছাত্রীনিবাস রয়েছে। একটি সুগঠিত গ্রন্থাগার, একটি অডিটোরিয়াম, তিনটি বিজ্ঞানাগার (পদার্থবিজ্ঞান, রসায়ন ও জীববিজ্ঞান), একটি কম্পিউটার ল্যাব ও নিজস্ব পরিবহন ব্যবস্থা রয়েছে। প্রতিটি শ্রেণিকক্ষে আধুনিক সুযোগ-সুবিধা রয়েছে।   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:কুষ্টিয়ার বিদ্যালয় বিষয়শ্রেণী:২০০৮-এ বাংলাদেশে প্রতিষ্ঠিত
এনডিএফবি বা ন্যাশনাল ডেমোক্রেটিক ফ্রন্ট অব বড়োল্যান্ড হচ্ছে একটি সশস্ত্র বিচ্ছিন্নতাবাদী সংগঠন যে বড়োদের জন্য একটি সার্বভৌম বড়োল্যান্ডের পোষকতা করেন। এই সংগঠনটি ভারত সরকার এক সন্ত্রাসবাদী সংগঠন বলে ঘোষণা করেছে।  ১৯৮৬ সালে গঠিত হওয়া বড়ো সিকিউরিটি ফোর্স নামের সংগঠনটি পরে এনডিএফবি নাম নিয়েছিল। ১৯৯৪ সালে ভারত সরকার এবং আবসু-বিপিএসির মধ্যে হওয়া বড়ো চুক্তির বিরোধিতা করার পরে সংগঠনটি নতুন নাম নিয়েছিল। এই সংগঠনটি আসামে অনা-বড়ো এবং সৈন্য-আরক্ষীকে লক্ষ্য করে কয়েকটি আক্রমণ সংঘটিত করেছে। আদিবাসী কোব্রা ফোর্সের সাথে সংঘর্ষ থাকার জন্য এই এনডিএফবি চান্থাল, মুন্ডা এবং ওরাও আদিবাসীদের উপর কয়েকটি আক্রমণ সংঘটিত করেছে। ১৯৯৬ সালে আসাম বিধানসভা নির্বাচনের সময় সংঘটিত হওয়া বড়ো-আদিবাসী সাম্প্রদায়িক সংঘর্ষের সময় এনডিএফবি আদিবাসীদের উপর হওয়া আক্রমণের কাণ্ডে জড়িত ছিল। তারই প্রত্যুত্তর দিতে আদিবাসী কোব্রা ফোর্সের জন্ম হয়েছিল। ১৯৯৬ সালের পরে এনডিএফবি বড়ো লিবারেশন টাইগার ফোর্সের সাথে সংঘর্ষে লিপ্ত হয়েছিল। বড়ো লিবারেশন টাইগার ফোর্স ২০০৩ সালে সরকারের কাছে আত্মসমর্পণ করে। ২০০০ সাল থেকে এনডিএফবি বাংলাদেশী অনুপ্রবেশকারীকে আক্রমণের লক্ষ্য করে নিয়েছে।  ১৯৯০ সালে এনডিএফবি আসাম-ভুটান সীমান্তে বারোটা শিবির স্থাপন করে। কিন্তু অপারেশন অল ক্লিয়ারের সময় বিস্তর ক্ষয়-ক্ষতির সম্মুখীন হওয়ায় এনডিএফবি ২০০৫ সালের মে'তে ভারত সরকারের সাথে যুদ্ধ বিরতি স্থাপন করে। এর পরে এনডিএফবি দুটি ভাগে বিভাজন হয়ে আলোচনাপন্থী এবং আলোচনাবিরোধী নামের দুটি ভাগে বিভক্ত হয়। ২০১২ সালে আলোচনাবিরোধী গোষ্ঠীর সভাপতির গ্রেপ্তার হওয়ার পরে আলোচনাবিরোধী গোষ্ঠীটি আবার ভাগ হয়ে আই কে সংবিজিতের নেতৃত্বে একটি নতুন গোষ্ঠীর সৃষ্টি হয় এবং এই গোষ্ঠীটি নিজেদের সন্ত্রাসমূলক কার্যকলাপ চালিয়ে যায়।  ২০১৫ সালের ১৪ এবং ১৫ এপ্রিল সংগঠনটির সাধারণ পরিষদ সংবিজিতের দ্বারা পরিচালিত দলটি ভঙ্গ করে স্বাধীন এবং সার্বভৌম বড়োল্যান্ডের জন্য সংগ্রাম চালিয়ে যেতে একটি নতুন জাতীয় পরিষদ গঠন করে।  উদ্দেশ্য বড়ো অধ্যুষিত অঞ্চলের অনুন্নয়ন এবং অবৈধ অনুপ্রবেশের সমস্যার জন্যই এই সংগঠনটির জন্ম হয়েছিল। যার জন্য তাঁরা ভারতের থেকে বিচ্ছিন্ন হয়ে সার্বভৌম বড়োল্যান্ডের জন্য সংগ্রাম করেছিলেন। ১৯৯৮ সালের ১০ মার্চে গ্রহণ করা এনডিএফবি সংবিধানে নিচের উদ্দেশ্যসমূহ তালিকাভূক্ত করা হয়েছিল:   ভারতের অধীনতা থেকে বড়োল্যান্ড উদ্ধার করা  উপনিবেশিক দমনকামিতার থেকে বড়োল্যান্ডের মুক্তি  স্বাধীনতা, সমতা এবং ভ্রাতৃত্ববোধকে অগ্রাধিকার দিয়ে একটি গণতান্ত্রিক, সামাজিক রাষ্ট্র প্রতিষ্ঠা করা  বড়োল্যান্ডের অখণ্ডতা এবং সার্বভৌমত্ব রক্ষা করা  তথ্যসূত্র  বিষয়শ্রেণী:আসামের সংগঠন বিষয়শ্রেণী:নিষিদ্ধ ঘোষিত সংগঠন
হাঁড়িয়া হল ভাত থেকে তৈরি এক প্রকার বিয়ার জাতীয় মদ, যা ভারতের পশ্চিমবঙ্গ, বিহার, ঝাড়খণ্ড, উড়িষ্যা, মধ্যপ্রদেশ, ছত্রিশগড়ে এবং বাংলাদেশের রংপুর অঞ্চলে প্রস্তত করা হয়। সিদ্ধ ভাত এবং হরীতকী একসাথে গাজিয়ে এটি তৈরি করা হয়। হাঁড়িয়া সম্পূর্ণ তৈরি হতে এক সপ্তাহ সময় লাগে। হাঁড়িয়া ঠান্ডা করে পরিবেশন করা হয়। এতে এলকোহল এর পরিমাণ অন্যান্য দেশিয় মদ বা সুরার থেকে কম।  ভারত ও বাংলাদেশে এটি মূলত আদিবাসী গোষ্ঠি ওঁরাও এবং সাঁওতালরা তৈরি করে থাকে।   তথ্যসূত্র   বিষয়শ্রেণী:অ্যালকোহলযুক্ত পানীয় বিষয়শ্রেণী:গাঁজনকৃত পানীয় বিষয়শ্রেণী:ভারতীয় অ্যালকোহলযুক্ত পানীয় বিষয়শ্রেণী:বিহারি রন্ধনশৈলী বিষয়শ্রেণী:ওড়িয়া রন্ধনশৈলী বিষয়শ্রেণী:ঝাড়খণ্ডি রন্ধনশৈলী বিষয়শ্রেণী:বিয়ারের ধরন বিষয়শ্রেণী:ঐতিহ্যবাহী ভারতীয় অ্যালকোহলযুক্ত পানীয় বিষয়শ্রেণী:নাগপুরি সংস্কৃতি
দূরদর্শন...এটি যন্ত্র ২০১৬ সালের একটি অসমীয়া চলচ্চিত্ৰ । চলচ্চিত্ৰটি পরিচালনা করেন ৰরাজেশ ভূঞাঁ। যতীন বরা, উৎপল দাস, প্রস্তুতি পরাশর এবং মুনমী ফুকনসহ প্রমুখ এই ছবিতে প্রধান চরিত্রে অভিনয় করেন।  ছবিটি সমগ্ৰ আসাম জুড়ে সফলভাবে বিবেচিত হয়েছে।  অভিনয়ে  যতীন বরা  উৎপল দাস  প্রস্তুতি পরাশর  মুনমী ফুকন  সৌরভ হাজরিকা  চেতনা দাস  প্রসেনজিৎ বরা  হিমাংশু প্রসাদ দাস  সংগীত  তথ্যসূত্ৰ  বিষয়শ্রেণী:অসমীয়া ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের অসমীয়া ভাষার চলচ্চিত্র
থাম্ব|জর্দানের উত্তরে সিরিয়া, পূর্বে ইরাক ও সৌদি আরব, দক্ষিণে সৌদি আরব ও আকাবা উপসাগর এবং পশ্চিমে ইসরায়েল ও পশ্চিম তীর। জর্দানের আয়তন ৮৯,৫৫৬ বর্গকিলোমিটার।  জর্দানের ইতিহাস বলতে  হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়।  ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত।  ক্লাসিক পিরিয়ডে, ট্রান্সজর্ডান গ্রীকদের দখলে এবং পরবর্তীতে রোমানদের দখলে চলে যায়। রোমান জুদিয়া প্রদেশের অধিকাংশ অধিবাসীই হচ্ছে নবতাঈ, তবে ইহুদীরা জর্দান উপত্যকায় বসতি স্থাপন করেছিল। রোমান এবং বাইজেন্টাইনদের অধীনে, ট্রান্সজর্ডান ছিল উত্তরের ডেকাপোলিসদের আবাসস্থল, যার অধিকাংশ এলাকায় বাইজেন্টাইন আরব নামে আখ্যায়িত করা হয়েছিল।  প্রাচীন ইতিহাস জর্দানে পুরা প্রস্তর যুগের বা আদিম প্রস্তর যুগের মানুষের ক্রিয়াকলাপের প্রমাণ পাওয়া যায় । যদিও সেখানে ঐ যুগের কোন স্থাপত্যের সন্ধান মেলেনি, তবে  প্রত্নতত্ত্ববিদরা বেশ কিছু সরঞ্জাম যেমন চকমকি পাথর এবং শিলার কুড়াল, ছুরি, চাঁচুনি পাওয়া যায়।  নব্যপ্রস্তরযুগ বা নবপোলিয় যুগে (৮৫০০-৪৫০০ খ্রিস্টপূর্ব) (প্রস্তরযুগের শেষ অধ্যায়) মূলত তিনটি প্রধান পরিবর্তন সংঘঠিত হয়। প্রথমত, মানুষ শারীরিকভাবে সক্রিয় হতে শুরু করে, ছোট ছোট গ্রামে বসবাস করতে শুরু করে, এবং খাদ্যশস্য, মটরশুটি এবং মরিচ, পাশাপাশি ছাগলের মতো গৃহস্থালীর নতুন নতুন খাদ্যের উৎস আবিষ্কার করতে শুরু করেন। এই সময় জনসংখ্যা হাজারে হাজারে বৃদ্ধি পেয়েছে।  দ্বিতীয়ত, এই স্থানান্তরের ধরন জলবায়ু পরিবর্তনের অনুঘটক হিসেবে কাজ করেছে। পূর্ব মরুভূমি, বিশেষত, ধীরে ধীরে উষ্ণতর এবং শুষ্ক থেকে শুষ্কতর হয়ে উঠে, এবং এমন পর্যায় চলে যায় যে বছরের বেশিরভাগ ক্ষেত্রেই অনাবাসী হয়ে ওঠে। এই জলাশয় জলবায়ু পরিবর্তন ৬৫০০ এবং ৫৫০০ খ্রিস্টপূর্বের মধ্যে ঘটেছে বলে মনে করা হয়ে থাকে।  তৃতীয়ত, ৫৫০০ এবং ৪৫০০ খ্রিস্টপূর্বের শুরুতে, এই অঞ্চলে অধিবাসীরা প্লাস্টারের পরিবর্তে মৃত্তিকা থেকে মৃৎশিল্প তৈরি করতে শুরু করেছিলেন। সম্ভবত মেসোপটেমীয় সভ্যতা থেকে ঐ যুগের কারিগররা মাটির পাত্র তৈরির প্রযুক্তি শুরু করেছিল।  ট্রান্সজর্ডান আমিরাত চার শতাব্দীর স্থায়ী অটোমান শাসনের পর (১৫১৬-১৯১৮), প্রথম বিশ্বযুদ্ধের সময় ট্রান্সজর্ডানের উপর তুর্কি নিয়ন্ত্রণের সমাপ্তি ঘটে।  তথ্যসূত্র  বিষয়শ্রেণী:জর্ডান বিষয়শ্রেণী:জর্ডানের ইতিহাস বিষয়শ্রেণী:পূর্ব-ভূমধ্যসাগরীয় অঞ্চলের ইতিহাস
ইসলামী ঐক্যজোট বাংলাদেশের একটি ইসলামপন্থী রাজনৈতিক দল। দলটির বর্তমান চেয়ারম্যান নাম মাওলানা আবদুল কাদির ও মহাসচিব মুফতি সাখাওয়াত হোসাইন রাজী। দলটি ২০০১ সালের নির্বাচনে বিএনপির সাথে জোট বেঁধে ৪টি আসনে জয়লাভ করে।   সূচনা  ইসলামী ঐক্যজোটের যাত্রা শুরু হয় ১৯৯০ সালের ২২ ডিসেম্বর। ১৯৯১ সালে বাংলাদেশের জাতীয় নির্বাচনকে কেন্দ্র করে মূলত এই দলটি গঠন করা হয়।   প্রাথমিক যাত্রা  তৎকালীন ছয়টি ইসলামি দল নিয়ে গঠন করা হয় এই জোট। দলগুলো হচ্ছে- বাংলাদেশ খেলাফত মজলিস, খেলাফত আন্দোলন, নেজামে ইসলামী পার্টি, ইসলামী শাসনতন্ত্র আন্দোলন (বর্তমান ইসলামী আন্দোলন), জমিয়তে উলামায়ে ইসলাম ও ফরায়েজী আন্দোলন। জোট গঠনে মুখ্য ভূমিকা পালন করেন শায়খুল হাদীস আল্লামা আজিজুল হক, চরমোনাইর পীর মাওলানা ফজলুল করিম, মাওলানা আবদুল করিম শায়খে কৌড়িয়া, মাওলানা আশরাফ আলী ধর্মান্ডুলি, মাওলানা মুহিউদ্দিন খান ও মাওলানা আহমাদুল্লাহ আশরাফ।   সাফল্য  ১৯৯১ সালের নির্বাচনে ইসলামী ঐক্যজোট মিনার প্রতীকে নির্বাচন করে সিলেটের একটি আসনে বিজয়ী হয় ইসলামী ঐক্যজোট প্রার্থী মাওলানা ওবায়দুল হক।  ১৯৯৬ সালের নির্বাচনে ইসলামী ঐক্যজোট একটি আসন লাভ করে।  ২০০১ সালের নির্বাচনে বিএনপির শরিক হিসেবে ধানের শীষ প্রতীকে নির্বাচন করে ইসলামী ঐক্যজোট চারটি আসন লাভ করে।   বিএনপি জোটে যোগদান  ১৯৯৯ সালের জানুয়ারি মাসে তৎকালীন আওয়ামী লিগ সরকারের বিরুদ্ধে আন্দোলনে বিএনপি চারদলীয় জোট গঠন করেছিল যাতে ইসলামী ঐক্যজোট ছিল।  ভাঙ্গন  বর্তমানে ইসলামী ঐক্যজোট দুইটি অংশে বিভক্ত একটি অংশ কৌশল গত কারণে ৭ই জানুয়ারি ২০১৬ বের হয়ে যায়। জোটের অপর অংশটি জোটের সিনিয়র ভাইস চেয়ারম্যান মাওলানা আব্দুর রকিবের নেতৃত্বে ইসলামী ঐক্যজোটের একটি অংশ বিশ দলীয় জোট থেকে যায়।   আরও দেখুন   দেওবন্দি সংগঠনের তালিকা   তথ্যসূত্র     বিষয়শ্রেণী:বাংলাদেশের রাজনৈতিক দল বিষয়শ্রেণী:দেওবন্দি সংগঠন বিষয়শ্রেণী:বাংলাদেশের ইসলামি রাজনৈতিক দল বিষয়শ্রেণী:ইসলামপন্থী দল বিষয়শ্রেণী:২১শ শতাব্দীর বাংলাদেশী নারী রাজনীতিবিদ
রাঙ্গাবালী থানা বাংলাদেশের পটুয়াখালী জেলার রাঙ্গাবালী উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  রাঙ্গাবালী উপজেলার ৬টি ইউনিয়নের প্রশাসনিক কার্যক্রম রাঙ্গাবালী থানার অধীন।  ইউনিয়নসমূহ:  ১নং রাঙ্গাবালী  ২নং বড় বাইশদিয়া  ৩নং ছোট বাইশদিয়া  ৪নং চর মোন্তাজ  ৫নং চালিতাবুনিয়া ৬নং মৌডুবী   আরও দেখুন   রাঙ্গাবালী উপজেলা  পটুয়াখালী জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পটুয়াখালী জেলার থানা বিষয়শ্রেণী:রাঙ্গাবালী উপজেলা
মুম্বই ক্রিকেট অ্যাসোসিয়েশন (পূর্বে বম্বে ক্রিকেট অ্যাসোসিয়েশন) হল মুম্বই এবং আশেপাশের অঞ্চল যেমন থানে, পলঘর এবং নবি মুম্বইতে ক্রিকেটের জন্য নিয়ন্ত্রক সংস্থা। এর সদর দপ্তর মুম্বাইয়ের চার্চগেটের ক্রিকেট সেন্টারে অবস্থিত।  এটি মুম্বই ক্রিকেট দল পরিচালনা করে এবং মুম্বই জেলায় ক্রিকেট টুর্নামেন্ট আয়োজন করে। এর মুম্বই দল ভারতের প্রথম-শ্রেণীর ক্রিকেটে সবচেয়ে প্রভাবশালী দল। এটি রেকর্ড ৪১ বার রঞ্জি ট্রফি জিতেছে। বিজয় মার্চেন্ট, সুনীল গাভাস্কার এবং শচীন টেন্ডুলকার প্রমুখ ক্রিকেটাররা এমসিএ দলের হয়ে খেলেছেন। এর দল ঐতিহাসিকভাবে ব্যাটিং পাওয়ার হাউস হিসেবে পরিচিত এবং "খাদুস" খেলার স্টাইলের জন্য যেখানে ব্যাটার উইকেটে লেগে থাকে এবং লম্বা ইনিংস খেলে।  এমসিএ-এর এখতিয়ারের মধ্যে পশ্চিম শহরতলির ডাহানু পর্যন্ত, কেন্দ্রীয় শহরতলির বদলাপুর এবং খারঘর পর্যন্ত নবি মুম্বই পর্যন্ত এলাকা অন্তর্ভুক্ত রয়েছে। অ্যাসোসিয়েশন পশ্চিম অঞ্চলে আসে।  সংস্থাটি ১৯৩০ সালে বোম্বে ক্রিকেট অ্যাসোসিয়েশন হিসাবে প্রতিষ্ঠিত হয়েছিল। বোম্বাইয়ের নাম পরিবর্তন করে মুম্বই রাখা হয়েছিল। এটি তিনটি ক্রিকেট অ্যাসোসিয়েশনের মধ্যে একটি যা মহারাষ্ট্রে বিভিন্ন অঞ্চলে ক্রিকেট পরিচালনা করে। অন্যগুলি হল বিদর্ভ ক্রিকেট অ্যাসোসিয়েশন যা বিদর্ভ অঞ্চল নিয়ন্ত্রণ করে এবং মহারাষ্ট্র ক্রিকেট অ্যাসোসিয়েশন যা মহারাষ্ট্রের বাকি অংশে ক্রিকেট পরিচালনা করে থাকে।   ইতিহাস   ১৯৭২ সালে, এসকে ওয়াংখেড়ে -এর সভাপতিত্বের মেয়াদে, এমসিএ তার নিজস্ব ক্রিকেট স্টেডিয়াম তৈরি করেছিল, যা এসকে ওয়াংখেড়ের নামে ওয়াংখেড়ে স্টেডিয়াম নামে নামকরণ করা হয়েছিল। এখন এমসিএ এই স্টেডিয়ামে ঘরোয়া ও আন্তর্জাতিক ক্রিকেট ম্যাচ আয়োজন করে। এমসিএ ২০১১ আইসিসি ক্রিকেট বিশ্বকাপের আগে এটিকে সংস্কার করে এবং ফাইনালের আয়োজন করে যেখানে ভারত শ্রীলঙ্কাকে পরাজিত করে। এটি মুম্বই ক্রিকেট দলের হোম গ্রাউন্ড। ২০০৭ সাল থেকে বিসিসিআই-এর প্রধান কার্যালয় ক্রিকেট সেন্টারটি এমসিএ প্রাঙ্গনে অবস্থিত।  আরও দেখুন  মুম্বই মহিলা ক্রিকেট দল মহারাষ্ট্র ক্রিকেট অ্যাসোসিয়েশন মুম্বইয়ের ক্রিকেটারদের তালিকা  রঞ্জি ট্রফির রেকর্ডের তালিকা  হিন্দু জিমখানা মাঠ   পার্সি জিমখানা মাঠ  ক্রিকেট ক্লাব অব ইন্ডিয়া ব্রাবোর্ন স্টেডিয়াম  তথ্যসূত্র  বহিঃসংযোগ ইএসপিএনক্রিকইনফো প্রোফাইল প্রাতিষ্ঠানিক ওয়েবসাইট স্পোর্টস্টার নিবন্ধ  বিষয়শ্রেণী:মুম্বাইয়ে ক্রিকেট বিষয়শ্রেণী:ভারতের ক্রীড়া নিয়ন্ত্রক সংস্থা বিষয়শ্রেণী:মহারাষ্ট্রে ক্রিকেট বিষয়শ্রেণী:ভারতের ক্রিকেট প্রশাসন বিষয়শ্রেণী:১৯৩০-এ ভারতে প্রতিষ্ঠিত বিষয়শ্রেণী:১৯৩০-এ প্রতিষ্ঠিত ক্রীড়া সংস্থা
right|thumb|জীববিজ্ঞানী ক্রেইগ ভেন্টার জন ক্রেইগ ভেন্টার (জন্ম: অক্টোবর ৬, ১৯৪৬) যুক্তরাষ্ট্রের একজন জীববিজ্ঞানী। তার উল্লেখযোগ্য কাজগুলোর মাঝে অন্যতম হল প্রথম মানব জিনের সিকুয়েন্স (Human Genome Sequencing) করা, প্রথম সম্পূর্ণ গবেষণাগারে সংশ্লেষিত ডিএনএর মাধ্যমে কোষের বংশবৃদ্ধি করানো। দ্বিতীয় আবিস্কারটিকে গবেষণাগারে জীবন সৃষ্টি করা হিসেবেও উল্লেখ করা হচ্ছে। বিজ্ঞানী ভেন্টার ইন্সটিটিউট অফ জিনোমিক রিসার্চ, জন ক্রেইগ ভেন্টার ইন্সটিটিউটের প্রতিষ্ঠাতা। ২০০৭ এবং ২০০৮ সালে টাইম ম্যাগাজিনের সবচাইতে প্রভাবশালী ব্যক্তিদের তালিকায় ক্রেইগ ভেন্টারের নাম রাখা হয়।   শৈশব  ক্রেইগ ভেন্টার যুক্তরাষ্ট্রের ইউটার সল্টলেকে জন্মগ্রহণ করেন।   শিক্ষা  ভেন্টার মিলস্‌ হাই স্কুলের ছাত্র ছিলেন। তারপর তিনি ক্যালিফোর্নিয়ার কমিউনিটি কলেজ, সানমেটো কলেজে লেখা পড়া করেন। ১৯৭২ সালে তিনি শারীরতত্ত্বতে (Physiology)বিএস ডিগ্রি অর্জন করেন। ক্যালিফোর্নিয়া বিশ্ববিদ্যালয়, সানডিয়াগো হতে তিনি ফার্মাকোলজি (Pharmacology) বিষয়ে পিএচডি ডিগ্রি লাভ করেন।   আবিষ্কার   মানব জিনের সিকুয়েন্সিং  গবেষণাগারে তৈরি ডিএনএর মাধ্যমে প্রথম কোষের বংশবৃদ্ধি করানো   আরো পড়ুন              বহিঃসংযোগ    J. Craig Venter Institute  Sorcerer II Expedition  Synthetic Genomics   The Institute for Genomic Research (TIGR)  HuRef  Cracking the code to life   মিডিয়া   Craig Venter interview  - Wired Science, December 2007 (video)  Radio interview on Philosophy Talk  Video of interview/discussion with Craig Venter by Carl Zimmer on Bloggingheads.tv  Craig Venter: A voyage of DNA, genes and the sea - TED (Technology Entertainment Design) conference (video)  Webcast of Venter talk 'Genomics: From humans to the environment' at The James Martin 21st Century School  The Richard Dimbleby Lecture 2007 - Dr. J. Craig Venter - A DNA Driven World  A short course on synthetic genomics. Edge Master Class 2009  Craig Venter: On the Verge of Creating Synthetic Life - TED (Technology Entertainment Design) conference (video)  বিষয়শ্রেণী:১৯৪৬-এ জন্ম বিষয়শ্রেণী:মার্কিন জীববিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন নাস্তিক বিষয়শ্রেণী:মার্কিন বংশাণুবিদ বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইসরাত জাহান চৈতি একজন বাংলাদেশি অভিনেত্রী, যিনি ২০০৮ সালে লাক্স চ্যানেল আই সুপারস্টারে বিজয়িনীর মুকুট পরেছিলেন। ২০১১ সালে রাবেয়া খাতুনের মধুমতী চলচ্চিত্রে অভিনয়ের মাধ্যমে তার চলচ্চিত্রাঙ্গনে যাত্রা শুরু হয়। এরপর তিনি আরেফিন শুভর বিপরীতে শাহাদাত হোসেন লিটনের লাভলি চলচ্চিত্রে অভিনয় করেন। চলচ্চিত্রটিতে অভিনয়ের জন্য তিনি মেরিল-প্রথম আলো পুরস্কারের জন্য মনোনীত হয়েছিলেন।   কর্মজীবন  ইমপ্রেস টেলিফিল্মের চলচ্চিত্র মধুমতি (২০১১) -তে রিয়াজের বিপরীতে অভিনয়ের মাধ্যমে তার চলচ্চিত্রের অভিষেক ঘটে। ২০১৩ সালে তার অভিনীত লাভলি চলচ্চিত্রটি মুক্তি পায়। ২০১৭ সালে তিনি শিবলী সাদিকের বিপরীতে মন দেব মন নেব নামের একটি চলচ্চিত্রে অভিনয়ের জন্য চুক্তিবদ্ধ।    চলচ্চিত্রের তালিকা    মধুমতি  লাভলি  মন দেব মন নেব   ব্যক্তিগত জীবন  ২০১৫ সালে তিনি শাওন রয় যুবরাজের সাথে বিবাহবন্ধনে আবদ্ধ হন। শাওন একজন গ্রাফিক ডিজাইনার ও থ্রিডি অ্যানিমেটর। ২০১৮ সালে তাদের মাঝে বিবাহ বিচ্ছেদ ঘটে। ৮ অক্টোবর ২০১৯ এ চৈতি ২য় বিয়ে করেন বেসরকারি বিমান সংস্থায় পাইলট মাহমুদ আরাফাতকে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:অপর্যালোচিত অনুবাদসহ পাতা
থাম্ব|ধনাত্মক আধান ধাতু সমূহ তাদের সর্বশেষ শক্তিস্তরের এক বা একাধিক ইলেকট্রন অপসারণ করে যে আয়নে পরিণত হয় তাকে ক্যাটায়ন বলে।  ক্যাটায়নে প্রোটনের তুলানায় ইলেকট্রন কম থাকায় এর আধান (চার্জ) ধনাত্মক(+) বা positive. বিবরণ সাধারণত সব পরমাণুই আধান নিরপেক্ষ। কারণ তাদের মধ্যে যতটি ধনাত্মক চার্জ যুক্ত প্রোটন থাকে ঠিক ততটিই ঋণাত্মক চার্জ যুক্ত ইলেকট্রন থাকে। তাই সামগ্রিক ভাবে তারা আধান নিরপেক্ষ।  তবে প্রতিটি পরমাণুই তাদের নিকটস্থ নিষ্ক্রিয় গ্যাসের স্থিতিশীল ইলেকট্রন বিন্যাস অর্জন করতে চায়। যেহেতু ধাতু সমূহের সর্বশেষ শক্তিস্তরে ১টি, ২টি বা ৩টি ইলেকট্রন থাকে তাই এদের প্রতি নিউক্লিয়াসের প্রোটনের আকর্ষণ কম থাকে। ফলে, তারা সহজেই ওই ইলেকট্রন গুলো ত্যাগ করতে পারে। অর্থাৎ, এদের আয়নিকরণ শক্তির মান অনেক কম হয়।  সর্বশেষ শক্তিস্তরের ওই ইলেকট্রন গুলো ত্যাগ করলে ধাতব পরমাণু গুলো আর আধান নিরপেক্ষ থাকে না। এগুলো আয়নে পরিণত হয়। এই আয়নই হল ক্যাটায়ন।।  কিছু ক্যাটায়ন +ক্যাটায়ন ইংরেজি নাম বাংলা লিপিতে নামFormulaযোজনীপ্রচলিত নামমৌলের ক্যাটায়নAluminium অ্যালুমিনিয়ামAl3+ 3 Barium বেরিয়ামBa2+ 2Beryllium বেরিলিয়ামBe2+2Calcium ক্যালসিয়ামCa2+2Chromium(III) ক্রোমিয়াম (III)Cr3+3Copper(I) কপার (I)Cu+1cuprous (কিউপ্রাস)Copper(II) কপার (II)Cu2+2cupric (কিউপ্রিক)Hydrogen হাইড্রোজেনH+1Iron(II) আয়রন (II)Fe2+2ferrous (ফেরাস)Iron(III) আয়রন (III)Fe3+3ferric (ফেরিক)Lead(II) লেড (II)Pb2+2plumbous (প্লামবাস)Lead(IV) লেড (IV)Pb4+4plumbic (প্লামবিক)Lithium লিথিয়ামLi+1Magnesium ম্যাগনেসিয়ামMg2+2Manganese(II) ম্যাঙ্গানিজ (II)Mn2+2manganous (ম্যাঙ্গানাস)Manganese(III) ম্যাঙ্গানিজ (III)Mn3+3manganic (ম্যাঙ্গানিক)Manganese(IV) ম্যাঙ্গানিজ (IV)Mn4+4Mercury(II) মার্কারি (II)Hg2+2mercuric (মারকিউরিক)Potassium পটাশিয়াম K+1kalium (ক্যালিয়াম) Silver সিলভারAg+1argentous (আর্জেন্টাস)Sodium সোডিয়ামNa+1natric (ন্যাট্রিক) Strontium স্ট্রনসিয়াম Sr2+2Tin(II) টিন (II)Sn2+2stannous (স্ট্যানাস)Tin(IV) টিন (IV)Sn4+4stannic (স্ট্যানিক)Zinc জিঙ্কZn2+2যৌগমূলক ক্যাটায়নAmmonium অ্যামোনিয়াম1Phosphonium ফসফোনিয়াম1Hydronium হাইড্রোনিয়ামH3O+1Mercury(I) মার্কারি (I) 2mercurous (মারকিউরাস)  আরো দেখুন আয়ন অ্যানায়ন  তথ্যসূত্র  বিষয়শ্রেণী:ভৌত রসায়ন
কুরিউ মাতসুকি (, ; জন্ম: ৩০ এপ্রিল ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  ২০১৮ সালে, মাতসুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কুরিউ মাতসুকি ২০০৩ সালের ৩০শে এপ্রিল তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাতসুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:তুরস্কে জাপানি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:গোজতেপে স্পোর্টস ক্লাবের ফুটবলার
thumb|300px|আইবিএম এর Blue Gene/P ব্যাপকভাবে সমান্তরাল সুপারকম্পিউটার  সমান্তরাল কম্পিউটিং () হচ্ছে একসাথে একাধিক নির্দেশ কার্যকর করা। সাধারণ কম্পিউটার একটি একটি করে নির্দেশ কার্যকর করে। সমান্তরাল কম্পিউটিং-এ একাধিক মাইক্রোপ্রসেসর কিংবা মাইক্রোপ্রসেসর কোর ব্যবহার করে একই সময়ে একাধিক নির্দেশ কার্যকর করা হয়। বর্তমানে পৃথিবীর সবচেয়ে শক্তিশালী যে সুপারকম্পিউটার, আইবিএম ব্লুজিন-এল, সেটি আসলে একটি বিশাল সমান্তরাল কম্পিউটার ছাড়া আর কিছুই নয়। এটি এক লাখেরও বেশি প্রসেসর ব্যবহার করে অত্যন্ত দ্রুত গতিতে কম্পিউটার প্রোগ্রাম চালাতে পারে।  আরও দেখুন  সহবর্তমানতা  তথ্যসূত্র  বহিঃসংযোগ  বিষয়শ্রেণী:কম্পিউটার স্থাপত্য বিষয়শ্রেণী:প্যারালাল কম্পিউটিং
থাম্ব মাসরুর নওয়াজ ঝংভি (জন্ম: ১৭ই জানুয়ারি, ১৯৮৮) একজন পাকিস্তানি ইসলামি ধর্মীয় নেতা এবং রাজনীতিবিদ। যিনি ২০১৭ থেকে ২০১৮ সালের মধ্যে পাঞ্জাব বিধানসভার সদস্য ছিলেন। তিনি সিপাহে সাহাবার প্রতিষ্ঠাতা হক নওয়াজ ঝংভির পুত্র।   রাজনৈতিক জীবন  তিনি পাঞ্জাব বিধানসভার সদস্য হিসেবে নির্বাচিত হন। পরবর্তীতে স্বাধীনভাবে জমিয়তে উলামায়ে ইসলামের প্রার্থী হিসাবে ডিসেম্বর ২০১৬-এ অনুষ্ঠিত উপনির্বাচনে পিপি-৭৮ (ঝং-২) থেকে নির্বাচিত হন। আহলে সুন্নাত ওয়াল জামাত (এএসডব্লিউজে) তাকে সমর্থন করে।   পুরস্কার  ইসলামাবাদে অনুষ্ঠিত জাতীয় শান্তি সম্মেলনে তিনি কেন্দ্রীয় ধর্মীয় বিষয়ক মন্ত্রী সর্দার মুহাম্মদ ইউসুফের কাছ থেকে শান্তি পুরস্কার লাভ করেন।   আরও দেখুন   হক নওয়াজ ঝংভি  তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:দেওবন্দি ব্যক্তি বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:ঝং জেলার ব্যক্তি বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
নানচিল কোরাল (বৈজ্ঞানিক নাম: Megalops cyprinoides) (ইংরেজি Indo-Pacific tarpon) হচ্ছে Megalopidae পরিবারের Megalops গণের একটি স্বাদুপানির মাছ।  বর্ণনা এদের অঙ্কীয় দেশ পৃষ্ঠীয় দেশ অপেক্ষা অধিকতর উত্তল। চক্ষু বড়, চর্বি গঠিত সরু পাতাযুক্ত। মুখ তির্যক, নিম্ন চোয়াল দীর্ঘ। দেহের উপরিভাগ গাঢ় নীল কিন্তু উদর  এবং পার্শ্বভাগ দেখতে রুপালি বর্ণের। পৃষ্ঠীয় এবং পায়ুপাখনার কিনারা কালচে।   বিস্তৃতি নানচিল কোরাল উপহ্রদ, মোহনা এবং স্বাদুপানিতে দেখা যায়। এটি প্রশান্ত ও ভারত মহাসাগরে ব্যাপকভাবে বিস্তৃত। এছাড়াও মোহনা, বঙ্গোপসাগর ও জোয়ার ভাটার নদীতে দেখা যায়।  স্বভাব ও আবাসস্থল এরা উপকূল অঞ্চলের উন্মুক্ত সমুদ্রের মাছ এবং পানির উপরিভাগে দিয়ে চলাচল করে।এদের মোহনা, স্বাদুপানিতে দেখা যায়। সমুদ্র থেকে দূরবর্তী বিভিন্ন নদীর উজান অঞ্চলেও এদের দেখতে পাওয়া যায়। অনুসারে মেঘনা নদী, উপকূলীয় মোহনা সমূহ ও বঙ্গোপসাগরে এদের দেখা মেলে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির ক্ষেত্রে তথ্যের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:স্বাদু পানির মাছ বিষয়শ্রেণী:বঙ্গোপসাগরের মাছ বিষয়শ্রেণী:১৭৮২-এ বর্ণিত মাছ